Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6674

f) kommunikáció földi állomásokkal. A berendezéseknek a b) - e) feladatokat mindegyik működési ciklusban végre kell hajtani. Megjegyzés. – A fenti tevékenységek bizonyos jellemzőinek szabványosítottaknak kell lenniük annak érdekében, hogy az ACAS egységek kielégítően kooperáljanak más ACAS egységekkel, S-módú földi állomásokkal és a légiforgalmi irányítási rendszerekkel. Az egyes szabványosított jellemzőket az alábbiakban tárgyaljuk Más jellemzőket ajánlásként ismertetünk. 4.3.1.1.1 Egy ciklus időtartama nem haladhatja meg az 1, 2 másodpercet. 4.3.2 Felderítés végrehajtási követelmények 4.3.2.1 Általános felderítési követelmények. Az ACAS-nak le kell kérdeznie más légijárműveken lévő SSR A/C-módú és S-módú válaszjeladókat és észlelnie kell a válaszjeladó válaszokat. Az ACAS-nak mérnie kell a válaszoló légijármű távolságát és viszonylagos helyzetét. Ezen mérések eredményeit és a válaszjeladó válaszok által szolgáltatott információkat felhasználva, az ACAS-nak meg kell becsülnie az egyes válaszoló légijárművek pozícióját. Az ACAS-nak tartalmazni kell rendelkezéseket ilyen pozíció meghatározás megvalósítására földi visszaverődések, interferencia és jel erősség változások megléte esetén. 4.3.2.1.1 Nyomvonal létrehozásának valószínűsége. Az ACAS-nak olyan létrehozott nyomvonalat kell generálnia, amely legalább 0,90-es valószínűséggel rendelkezik arra vonatkoztatva, hogy a nyomvonal, a válaszjeladóval felszerelt légijárművek esetén, 30 másodperccel a legszorosabb megközelítés előtt létrejön, ha az alábbi feltételek mindegyike teljesül:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes